Cilj je ovog prijedloga poboljšanje funkcioniranja instrumenta EGI uklanjanjem nedostataka utvrđenih proteklih godina, uz sljedeće glavne ciljeve politike: i. učiniti EGI dostupnijim, manje zahtjevnim i olakšati korištenje za organizatore inicijativa i one koji ih podupiru; te ii. ostvariti puni potencijal europske građanske inicijative kao instrumenta za poticanje rasprave na razini EU-a i sudjelovanja u njoj, uključujući i sudjelovanje mladih ljudi, te približiti EU njegovim građanima.

Prijedlogom je predviđen niz ciljanih poboljšanja u provedbi instrumenta EGI kako bi ga se učinilo dostupnijim i lakšim za korištenje za organizatore i građane. To uključuje mjere koje se odnose na nadležnosti nacionalnih tijela u državama članicama, konkretno pojednostavnjenje zahtjeva za podatke koji se traže od potpisnika i poboljšanje internetskog prikupljanja izjava o potpori osnivanjem središnjeg sustava prikupljanja za europsku građansku inicijativu.

To uključuje reformu pravila o zaštiti podataka i donošenje Uredbe (EU) 2016/679 (Opća uredba o zaštiti podataka) u 2016. Opća uredba o zaštiti podataka u cijelosti se primjenjuje na obradu osobnih podataka u okviru Uredbe o europskoj građanskoj inicijativi od strane organizatora i tijelâ država članica i predviđa posebne odgovornosti za zaštitu osobnih podataka prikupljenih za potrebe europske građanske inicijative. Istodobno prijedlogom se osigurava primjenjivost [Uredbe (EZ) br. 45/2001] o zaštiti pojedinaca u vezi s obradom osobnih podataka u institucijama i tijelima Zajednice, koja se primjenjuje na obradu osobnih podataka u okviru ove Uredbe od strane Komisije.

Općenito, doprinosi su prikupljeni od širokog spektra dionika, posebno od građana (potpisnika / potencijalnih potpisnika), organizatora europskih građanskih inicijativa i organizacija civilnog društva, ali i od nadležnih tijela država članica, istraživača (akademske zajednice i skupina za strateško promišljanje), javnih tijela koja upravljaju sličnim participativnim instrumentima, pružatelja usluga udomljavanja na poslužitelju i ponuđača softvera i tijela nadležnih za zaštitu podataka u državama članicama. Komisija je pri analizi prikupljenih informacija i izradi sažetka posebnu pozornost posvetila odgovorima građana, organizatorâ građanskih inicijativa i organizacijâ civilnog društva budući da su to glavni korisnici instrumenta EGI. Rezultati procesa savjetovanja s dionicima sažeti su u izvješću koje je priloženo radnom dokumentu službi koji je priložen ovom prijedlogu.

Neka od pravila utvrđenih aktualnom Uredbom o europskoj građanskoj inicijativi smatraju se kompleksnima i zahtjevnima za organizatore građanskih inicijativa, potpisnike i nadležna tijela u državama članicama. To uključuje osobito sljedeće: i. fazu registracije; ii. životni ciklus europskih građanskih inicijativa i vremenska ograničenja; iii. uspostavu sustavâ za internetsko prikupljanje i njihovo odobravanje od strane država članica; iv. razlike u zahtjeviima za potpisnike građanskih inicijativa u pogledu osobnih podataka; te v. činjenica da se osobni podaci prikupljaju na odgovornost organizatora. Nekoliko dionika smatra da su učinci prve tri uspješne inicijative dosad te mjere poduzete kao odgovor na njih ograničeni.

3. REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

Uredbom (EU) br. 211/2011 o građanskoj inicijativi utvrđeni su postupci i uvjeti potrebni za europsku građansku inicijativu. Ovim prijedlogom predviđa se niz poboljšanja koja bi instrument EGI trebala učiniti dostupnijim, manje zahtjevnim i olakšati njegovo korištenje za organizatore inicijative i one koji je podupiru te ostvariti puni potencijal EGI-ja kao instrumenta za poticanje rasprave i sudjelovanja građana na razini EU-a i približavanje EU-a njegovim građanima.

·Nadalje, nekoliko odredaba iz prijedloga omogućit će bolju efektivnost i efikasnost te uštede u nekoliko područja kao što su internetsko prikupljanje, prijevodi, obrasci izjave o potpori te dostavljanje izjava o potpori nacionalnim tijelima u državama članicama. Naglasak je stavljen na to da se instrument učini dostupnijim, manje zahtjevnim i da se smanje troškovi za organizatore i potpisnike, ali neke izmjene tiču se efikasnosti i ušteda za javna tijela, uključujući Komisiju i nadležna nacionalna tijela. Temeljna prava

Platforma REFIT donijela je mišljenje o instrumentu EGI u lipnju 2016 i utvrdila niz mogućnosti pojednostavnjenja tog instrumenta, i to: i. poboljšanje faze registracije te savjeti i potpora organizatorima; ii. pojednostavnjenje zahtjeva za podatke koji se traže od potpisnika; iii. mjere u cilju pojednostavnjenja građanskog odbora i smanjenja odgovornosti organizatora; iv. vremenski raspored za EGI i datum početka 12-mjesečnog razdoblja prikupljanja; v. poboljšanje sustavâ internetskog prikupljanja; te vi. jačanje aktivnosti u cilju informiranja javnosti o instrumentu EGI.

Člankom 11. utvrđuje se mogućnost za organizatore da uspostave vlastiti sustav internetskog prikupljanja, te sigurnosna i tehnička obilježja tih sustava i postupak provjere od strane nadležnih nacionalnih tijela u državama članicama. Takvim postupkom provjere ne dovode se u pitanje ovlasti nacionalnih nadzornih tijela u skladu s Uredbom (EU) 2016/679. Članak se temelji se na uvjetima iz članka 6. Uredbe (EU) br. 211/2011 i predviđa donošenje, do 1. siječnja 2020., novih tehničkih specifikacija za pojedinačne sustave internetskog prikupljanja kojima bi se zamijenile specifikacije u aktualnoj Provedbenoj uredbi Komisije (EU) br. 1179/2011.

Člankom 10. uvodi se zahtjev da Komisija do 1. siječnja 2020. mora uspostaviti središnji sustav internetskog prikupljanja i upravljati njime te ga besplatno staviti na raspolaganje organizatorima registriranih inicijativa i time omogućiti građanima da inicijative podrže putem interneta. Njime se utvrđuje da uspostava sustava i upravljanje njime moraju biti u skladu s Odlukom Komisije (EU, Euratom) 2017/46 o sigurnosti komunikacijskih i informacijskih sustava u Europskoj komisiji. Njime se predviđa i mogućnost za građane koji upotrebljavaju središnji sustav internetskog prikupljanja za EGI iz članka 10. da inicijative podrže putem izjava o potpori uz upotrebu prijavljenih sredstava elektroničke identifikacije ili elektroničkog potpisa u smislu Uredbe (EU) br. 910/2014 i utvrđuju odgovarajuće obveze država članica u tom pogledu.

Člankom 9. utvrđuje se postupak i uvjeti za prikupljanje izjava o potpori. U njemu je objašnjeno da se izjave o potpori za inicijativu mogu prikupljati putem interneta ili u papirnatom obliku i da se za prikupljanje izjava o potpori mogu upotrebljavati samo obrasci koji odgovaraju predlošku utvrđenom u Prilogu III. Uredbi. Od osobe koja potpisuje izjavu o potpori traže se samo osobni podaci navedeni u Prilogu III. Države članice dužne su najkasnije do 1. srpnja 2019. obavijestiti Komisiju žele li biti uključene u dio A ili u dio B Priloga III. Njime se uvodi mogućnost za građane Unije da inicijative podrže putem interneta s pomoću središnjeg sustava internetskog prikupljanja iz članka 10. uz upotrebu svojih prijavljenih sredstava elektroničke identifikacije u smislu Uredbe (EU) br. 910/2014. Njime se također utvrđuje da osoba smije potpisati samo jedan obrazac izjave o potpori za određenu inicijativu.

Članak 26. sadržava standardnu odredbu o stupanju na snagu i primjeni uključujući prijelaznu fazu kojom se određuje da se Uredba primjenjuje od 1. siječnja 2020., osim članka 9. stavka 4., članka 10., članka 11. stavka 5. i članaka od 19. do 24., koji se primjenjuju od stupanja na snagu ove Uredbe.

(12)Iako osobni podaci koji se obrađuju u primjeni ove Uredbe mogu sadržavati osjetljive osobne podatke, s obzirom na prirodu europske građanske inicijative kao instrumenta participativne demokracije, opravdano je za potrebe potpore inicijativi zahtijevati osobne podatke i te podatke obrađivati u mjeri u kojoj je to potrebno radi provjere izjava o potpori u skladu s nacionalnim pravom i praksom.

(5)Ovom se Uredbom europska građanska inicijativa želi učiniti dostupnijom, jednostavnijom i lakšom za provedbu za organizatore inicijative i one koji je podupiru kako bi se ostvario puni potencijal europske građanske inicijative kao instrumenta za poticanje rasprave i sudjelovanja građana na razini Unije te približavanje Unije građanima.

(26)Na postupke obrade osobnih podataka na temelju ove Uredbe primjenjuje se Uredba (EU) 2016/679 Europskog parlamenta i Vijeća. U tom je pogledu zbog pravne sigurnosti primjereno pojasniti da se predstavnik skupine organizatora, ili ovisno o slučaju pravna osoba osnovana za potrebe upravljanja inicijativom, i nadležna tijela država članica trebaju smatrati voditeljima obrade podataka u smislu Uredbe (EU) 2016/679 te odrediti najdulje razdoblje u kojem se osobni podaci, prikupljeni za potrebe građanske inicijative, mogu pohraniti. Kao voditelji obrade podataka predstavnik skupine organizatora, ili ovisno o slučaju, pravna osoba osnovana za potrebe upravljanja inicijativom, i nadležna tijela država članica trebali bi poduzeti sve odgovarajuće mjere da se ispune obveze uvedene Uredbom (EU) 2016/679, a posebno one povezane sa zakonitošću obrade, sigurnošću obrade, pružanjem informacija i pravima osoba čiji se podaci obrađuju.

(25)Potpora inicijativama i njihovo financiranje trebali bi biti transparentni. Stoga bi skupine organizatora trebale pružiti ažurirane informacije o izvorima potpore i financiranju svojih inicijativa od datuma registracije do datuma podnošenja inicijative Komisiji. Subjekti, a posebno organizacije koje na temelju Ugovorâ doprinose oblikovanju europske političke svijesti i izražavanju volje građana Unije, trebali bi imati mogućnost promicati, podupirati i financirati inicijative, pod uvjetom da to čine u skladu s postupcima i uvjetima utvrđenima ovom Uredbom i potpuno transparentno.

(24)Kako bi se osiguralo djelotvorno sudjelovanje građana u demokratskom životu Unije, Komisija bi trebala ispitati valjanu inicijativu i na nju odgovoriti. Komisija bi stoga trebala utvrditi svoje pravne i političke zaključke te mjere koje namjerava poduzeti, i to u roku od pet mjeseci od dana primitka inicijative. Komisija bi trebala jasno, razumljivo i detaljno objasniti razloge za mjere koje namjerava poduzeti, a svoje bi razloge trebala navesti i ako ne namjerava poduzeti nikakve mjere.

5. Ne dovodeći u pitanje odgovornost predstavnika skupine organizatora kao voditelja obrade podataka na temelju članka 82. stavka 2. Uredbe (EU) 2016/679, članovi skupine organizatora solidarno su odgovorni, u skladu s mjerodavnim nacionalnim pravom, za svaku štetu nastalu kao posljedica nezakonitih dijela počinjenih pri organizaciji inicijative namjerno ili krajnjom nepažnjom.

6. Ne dovodeći u pitanje sankcije iz članka 84. Uredbe (EU) 2016/679, države članice moraju osigurati da u slučaju kršenja ove Uredbe članovi skupine organizatora podliježu učinkovitim, razmjernim i odvraćajućim kaznama, osobito u slučaju:

(a) lažne izjave;

(b) neovlaštene uporabe podataka.

7. Ako je u skladu s nacionalnim pravom države članice za potrebe upravljanja određenom inicijativom osnovana posebna pravna osoba, ta se pravna osoba za potrebe stavaka 5. i 6., članka 6. stavka 2. i stavaka od 4. do 7., članaka od 7. do 18. te prilogâ od II. do VII. smatra skupinom organizatora ili, ovisno o slučaju, njezinim članovima pod uvjetom da je članu skupine organizatora koji je imenovan za predstavnika skupine dana ovlast da djeluje u ime pravne osobe.

Članak 6.

Registracija

1. Izjave o potpori za inicijativu mogu se prikupljati tek nakon što Komisija inicijativu registrira.

2. Skupina organizatora Komisiji podnosi zahtjev za registraciju putem registra.

Pri podnošenju zahtjeva skupina organizatora mora:

(a) dostaviti informacije iz Priloga II. na jednom od službenih jezika Unije;